Arbanasoj

La Arbanasoj, Arbanseroj aŭ Arbocignoj estas subfamilio de Dendrocignenoj (Dendrocygninae) de la familio de anasoj, anseroj kaj cignoj nome de birdoj Anasedoj. Laŭ aliaj taksonomiaj alproksimoj, ili estas konsiderataj separata familio "Dendrocignedoj", aŭ tribo "Dendrocygnini" en la ansera subfamilio Anserenoj (ekz. Terres & NAS, 1991).

Ĝi enhavas nur unu genron, nome Dendrocygna, kiu enhavas ok vivantajn speciojn, kaj estas unu konata ĝis nun nepriskribata subfosilio el Aitutaki, Kukinsuloj (Steadman, 2006). Tiuj specioj havas tutmondan distribuadon tra tropikoj kaj subtropikoj. Tiuj anasoj havas, kiel ties nomo implicas, distingajn fajfajn alvokojn.

La arbanasoj havas longajn krurojn kaj kolojn, kaj estas tre gregemaj, kaj flugas al kaj el noktaj ripozejoj en grandaj aroj. Ambaŭ seksoj havas saman plumaron, kaj ĉiuj havas falditan aspekton kaj nigrajn subflugilojn videblajn dumfluge.

 Specioj 
 Kariba arbanaso, Dendrocygna arborea
 Insulazia arbanaso, Dendrocygna arcuata
 Nigraventra arbanaso, Dendrocygna autumnalis
 Dukolora arbanaso, Dendrocygna bicolor
 Flankapluma arbanaso, Dendrocygna eytoni
 Flankapunkta arbanaso, Dendrocygna guttata
 Sudazia arbanaso, Dendrocygna javanica
 Blankvizaĝa arbanaso, Dendrocygna viduata

 Taksonomio 
Ties genra nomo devenas el terminoj de Antikva greka nome dendron "arbo", kaj kuknos (tra Latina cygnus) "cigno".

 Bildaro 

 Notoj 

 Referencoj 
 Steadman, David William (2006): Extinction and Biogeography of Tropical Pacific Islands Birds. University of Chicago Press. ISBN 0-226-77142-3.
 WHISTLING DUCKS Tribe Dendrocygnini en Waterfowl of North America, Reviziita Eldono (2010) de Paul A. Johnsgard
 Tribe Dendrocygnini (Whistling or Tree Ducks) in Ducks, Geese, and Swans of the World, Reviziita Eldono (2010) de Paul A. Johnsgard
 Terres, John K. & National Audubon Society (1991): The Audubon Society Encyclopedia of North American Birds. Wings Books, New York. ISBN 0-517-03288-0

 Eksteraj ligiloj 


Kategorio:Arbocignenoj
Kategorio:Anasedoj
Kategorio:Anseroformaj
Kategorio:Birdoj de Oceanio
Kategorio:Birdoj de Azio
Kategorio:Birdoj de Afriko
Kategorio:Birdoj de Ameriko